pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ.เร่งพัฒนา รพ.เสาไห้เฉลิมพระเกียรติ 80 พรรษา เป็น Smart Hospital ในปี 2569
วันศุกร์ที่ 14 กรกฎาคม 2560
สธ.เร่งพัฒนา รพ.เสาไห้เฉลิมพระเกียรติ 80 พรรษา เป็น Smart Hospital ในปี 2569
กระทรวงสาธารณสุขพัฒนาโรงพยาบาลเสาไห้เฉลิมพระเกียรติ 80 พรรษา โรงพยาบาลต้นแบบด้านแพทย์แผนไทยและแพทย์ทางเลือกระดับเขต ให้เป็น Smart Hospital ภายในปี 2569
วันนี้ (14 กรกฎาคม 2560) นายแพทย์โสภณ เมฆธน ปลัดกระทรวงสาธารณสุข ให้สัมภาษณ์ภายหลังตรวจเยี่ยมโรงพยาบาลเสาไห้เฉลิมพระเกียรติ 80 พรรษา จังหวัดสระบุรี ว่า โรงพยาบาลเสาไห้ฯ นับเป็นโรงพยาบาลเฉลิมพระเกียรติ 80 พรรษาแห่งที่ 10 ที่กระทรวงสาธารณสุขสร้างเพื่อเฉลิมพระเกียรติพระบาทสมเด็จพระเจ้าอยู่หัวภูมิพลอดุลยเดช เนื่องในโอกาสมหามงคลเฉลิมพระชนพรรษา 80 พรรษา 5 ธันวาคม 2550 โดยสมเด็จพระเทพรัตนราชสุดา สยามบรมราชกุมารี ได้ทรงเสด็จเปิด ป้ายโรงพยาบาลเสาไห้ฯเมื่อวันที่ 26 สิงหาคม 2554 เป็นโรงพยาบาล 30 เตียง เป็นโรงพยาบาลต้นแบบด้านแพทย์แผนไทยและแพทย์ทางเลือกระดับเขต ที่ได้รับรางวัลโรงพยาบาลคุณธรรม ประจําปี 2560
เนื่องจากพบว่า ผู้ป่วยที่มาใช้บริการ ส่วนใหญ่ป่วยด้วยโรคปวดกล้ามเนื้อเป็นอันดับ 1 มีการใช้ยาลดอาการปวดจํานวนมาก และโรคกระเพาะซึ่งมีผลจากการใช้ยาแก้ปวด รวมทั้งผู้รับบริการส่วนใหญ่เป็นโรคที่ป้องกันได้ เช่น เบาหวาน ความดันโลหิตสูง โรคเกี่ยวกับกล้ามเนื้อ ดังนั้นโรงพยาบาลจึงได้นําระบบบริการแพทย์แผนไทยที่เป็นภูมิปัญญาไทยมาผสมผสานกับการแพทย์แผนปัจจุบัน รวมทั้งการจัดทํากายภาพบําบัดร่วมกันดูแลผู้ป่วย เพื่อลดการใช้ยาแก้ปวด โดยการให้บริการต่างๆจะคํานึงถึงความจําเป็นให้ประชาชนได้รับบริการทั้ง 4 มิติ คือ การส่งเสริมคุณภาพ ป้องกัน รักษาพยาบาล และฟื้นฟูสุขภาพ นอกจากนี้ยังมีการพัฒนาคุณให้ได้มาตรฐานในทุกๆ ด้านเป็นสถานที่ศึกษาดูงานทั้งในประเทศและต่างประเทศ เป็นสถานที่ฝึกปฏิบัติของนักศึกษาในหลายสาขา เช่น ทันตแพทย์ พยาบาล เภสัชกร แพทย์แผนไทยและการฝังเข็ม
โดยภายในปี 2569 จะพัฒนาโรงพยาบาลเสาไห้ฯให้เกิด Smart Hospital โดยการบูรณาการกิจกรรมที่สร้างให้เกิดค่านิยมร่วม ความสัมพันธ์ที่ดี ในการจัดบริการ ให้สอดรับนโยบายทุกระดับ โดยเฉพาะอย่างยิ่งการพัฒนาตามหลักการดําเนินงาน 5 ด้านของโรงพยาบาลเฉลิมพระเกียรติ 80 พรรษา ได้แก่ 1.ให้ประชาชนมีส่วนร่วมบริหารจัดการ ยึดหลักธรรมาภิบาล โปร่งใส ตรวจสอบได้ ความคล่องตัวและมีประสิทธิภาพ 2.ทํางานร่วมกับชุมชนและ องค์กรปกครองส่วนท้องถิ่น 3.เน้นงานเวชศาสตร์ครอบครัว การส่งเสริมสุขภาพ การป้องกันควบคุมโรค การรักษา และการฟื้นฟูสภาพแบบองค์รวม ในระดับปฐมภูมิ และระดับทุติยภู 4.มีจิตอาสา และ5.มีการบริหารจัดการที่ดี เพื่อให้เป็นแบบอย่างของโรงพยาบาลชุมชนทั้งในด้านบริหาร บริการ และวิชาการที่เหมาะสมกับสภาพชุมชนในพื้นที่ มีจุดเด่นที่แตกต่างกันของแต่ละโรงพยาบาล ภายใต้อัตลักษณ์เดียวกันคือ “โรงพยาบาลที่เป็นมากกว่าโรงพยาบาล” (More then Hospital)
********************************** 14 กรกฎาคม 2560
รัฐบาลไทย-ข่าวทำเนียบรัฐบาล-ปส. สร้างความรู้ เสริมศักยภาพเวชศาสตร์นิวเคลียร์ หนุนสถานพยาบาลทั่วประเทศเดินตามมาตรฐานสากล
วันจันทร์ที่ 5 สิงหาคม 2562
ปส. สร้างความรู้ เสริมศักยภาพเวชศาสตร์นิวเคลียร์ หนุนสถานพยาบาลทั่วประเทศเดินตามมาตรฐานสากล
สํานักงานปรมาณูเพื่อสันติ จัดถ่ายทอดความรู้พื้นฐานเวชศาสตร์นิวเคลียร์ พร้อมการวัดค่ากัมมันตภาพรังสีด้วยเครื่องโดสคาลิเบรเตอร์ ให้แก่ผู้ปฏิบัติงานในสถานพยาบาลทั่วประเทศ
สํานักงานปรมาณูเพื่อสันติ (ปส.) กระทรวงการอุดมศึกษา วิทยาศาสตร์ วิจัยและนวัตกรรม จัดถ่ายทอดความรู้พื้นฐานเวชศาสตร์นิวเคลียร์ พร้อมการวัดค่ากัมมันตภาพรังสีด้วยเครื่องโดสคาลิเบรเตอร์ ให้แก่ผู้ปฏิบัติงานในสถานพยาบาลทั่วประเทศ จํานวนกว่า 50 คน ในวันที่ 2 สิงหาคม 2562 หนุนการสร้างเครือข่าย เดินตามมาตรฐานเดียวกันเพื่อมุ่งพัฒนาการควบคุมคุณภาพทางเวชศาสตร์นิวเคลียร์ร่วมกันอย่างยั่งยืน
วันนี้ (2 ส.ค. 62 เวลา 09.00 น.) นางสาววิไลวรรณ ตันจ้อย เลขาธิการสํานักงานปรมาณูเพื่อสันติ มอบหมายให้ นางรัชดา เหมปฐวี รองเลขาธิการ เป็นประธานในพิธีเปิดการสัมมนาเชิงปฏิบัติการ เรื่อง "การควบคุมคุณภาพการวัดกัมมันตภาพรังสีด้วยเครื่องโดสคาลิเบรเตอร์" ณ โรงแรมริชมอนด์ จังหวัดนนทบุรี เพื่อเสริมสร้างศักยภาพด้านการควบคุมคุณภาพการวัดค่ากัมมันตภาพรังสีทางเวชศาสตร์นิวเคลียร์และสร้างเครือข่ายผู้ปฏิบัติงานในสถานพยาบาลทั่วประเทศ รวมถึงเป็นเวทีแลกเปลี่ยนความคิดเห็นเพื่อการพัฒนางานด้านการควบคุมคุณภาพทางเวชศาสตร์นิวเคลียร์อย่างยั่งยืน โดยมีเข้าร่วมการสัมมนาจํานวนกว่า 50 คน
นางรัชดา กล่าวต่อไปว่า ปัจจุบันประเทศไทยมีสถานพยาบาลที่มีเครื่องโดสคาลิเบรเตอร์ ซึ่งเป็นเครื่องมือวัดกัมมันตภาพรังสีทางการแพทย์ใช้ในงานบริการด้านเวชศาสตร์นิวเคลียร์ ในสถานพยาบาลต่างๆ ไม่น้อยกว่า 20 แห่งทั่วประเทศ เพื่อวัดกัมมันตภาพรังสีของสารเภสัชรังสีที่ถูกฉีดเข้าสู่ร่างกายของผู้ป่วย และมีแนวโน้มที่จะมีการใช้เครื่องโดสคาลิเบรเตอร์เพิ่มขึ้นอย่างต่อเนื่อง สถานพยาบาลต่างๆ เหล่านี้ต้องอยู่ภายใต้การกํากับดูแลความปลอดภัยในการใช้ประโยชน์จากพลังงานนิวเคลียร์และรังสีจาก ปส. โดย ปส. ได้เล็งเห็นความสําคัญในการส่งเสริมและถ่ายทอดความรู้ความเข้าใจในเรื่องดังกล่าว จึงจัดสัมมนาในครั้งนี้ขึ้น และเชื่อว่าผู้เข้าร่วมการสัมมนาฯ จะได้รับความรู้ขั้นพื้นฐานเกี่ยวกับเทคนิคการใช้งาน การบํารุงรักษา การควบคุม และประกันคุณภาพการวัดค่ากัมมันตภาพรังสี โดยหวังเป็นอย่างยิ่งว่าทุกหน่วยงานจะสามารถพัฒนาจากห้องปฏิบัติการมาตรฐานการวัดกัมมันตภาพรังสีของประเทศสู่ห้องปฏิบัติการทางการแพทย์เพี่อให้เป็นไปตามมาตรฐานเดียวกันเพื่อความปลอดภัยและประโยชน์สูงสุดของผู้เข้ารับบริการด้านเวชศาสตร์นิวเคลียร์ทั่วประเทศ
รัฐบาลไทย-ข่าวทำเนียบรัฐบาล-รมว.มท. เป็นประธานพิธีเปิดโครงการหน่วยพระราชทานจิตอาสาพัฒนาคลองผดุงกรุงเกษมเปรมประชากร
วันอังคารที่ 16 ตุลาคม 2561
รมว.มท. เป็นประธานพิธีเปิดโครงการหน่วยพระราชทานจิตอาสาพัฒนาคลองผดุงกรุงเกษมเปรมประชากร
รมว.มท. เป็นประธานพิธีเปิดโครงการหน่วยพระราชทานจิตอาสาพัฒนาคลองผดุงกรุงเกษมเปรมประชากร
เมื่อวันที่14 ต.ค. 61 เวลา 07.50 น. ที่โรงเรียนวัดรังสิต ตําบลหลักหก อําเภอเมืองปทุมธานี จังหวัดปทุมธานี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานพิธีเปิดโครงการหน่วยพระราชทานจิตอาสาพัฒนาคลองผดุงกรุงเกษมเปรมประชากร โดยมี นายสุธี มากบุญ รัฐมนตรีช่วยว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย อธิบดี ผู้ว่าราชการจังหวัดปทุมธานี หัวหน้าส่วนราชการ กําลังพล ประกอบด้วย ข้าราชการ ทหาร ตํารวจ และประชาชนจิตอาสา ร่วมในพิธี
ในเวลา 08.00 น. พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นํากําลังพลและประชาชนจิตอาสา ร่วมเคารพธงชาติ เสร็จแล้วนํากําลังพลถวายความเคารพ แล้วเปิดกรวยกระทงดอกไม้ที่หน้าพระฉายาลักษณ์สมเด็จพระเจ้าอยู่หัว กล่าวสํานึกในพระมหากรุณาธิคุณ และนํากําลังพลและประชาชนจิตอาสากล่าวคําปฏิญาณ "เราทําความดี ด้วยหัวใจ" และปล่อยแถวกําลังพลและประชาชนจิตอาสาไปปฏิบัติงานในแนวคลองเปรมประชากรและคลองรังสิตประยูรศักดิ์
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า โครงการจิตอาสาพระราชทานตามแนวพระราชดําริ "เราทําความดี ด้วยหัวใจ" ได้มีการดําเนินการพัฒนาพื้นที่สาธารณประโยชน์โดยกําลังพลและพี่น้องประชาชนจิตอาสาทั่วประเทศมาอย่างต่อเนื่อง มีเป้าหมายสําคัญ 3 เรื่อง คือ 1. การพัฒนาคูคลองให้สะอาด เรียบร้อย สวยงาม 2. การกําจัดแหล่งเพาะพันธุ์ลูกน้ํายุงลาย และ 3. การปลูกป่า ซึ่งจะดําเนินการตลอดเดือนตุลาคม 2561 โดยในวันนี้ เป็นการดําเนินการพัฒนาพื้นที่คลองเปรมประชากรและคลองรังสิตประยูรศักดิ์ในพื้นที่จังหวัดปทุมธานี ซึ่งเป็นแหล่งน้ําที่มีความสําคัญทั้งด้านการระบายน้ํา และการเกษตรกรรมของประชาชน ซึ่งจะดําเนินการถึงวันที่ 22 ตุลาคม 2561
จากนั้น พลเอก อนุพงษ์ เผ่าจินดา รัฐมนตรีว่าการกระทรวงมหาดไทย และคณะ ร่วมทํากิจกรรมจิตอาสาทาสีสะพานข้ามคลองรังสิตประยูรศักดิ์ และเข้ารับฟังบรรยายสรุปสภาพทั่วไปของคลองเปรมประชากร พร้อมทั้งเดินทางตรวจเยี่ยมดูสภาพบ้านเรือนการใช้ชีวิตของประชาชนในแนวคลองเปรมประชากร ณ บริเวณประตูระบายน้ําคลองเปรมประชากรฝั่งใต้ และคลองรังสิตประยูรศักดิ์ พื้นที่อําเภอเมืองปทุมธานี อําเภอสามโคก จังหวัดปทุมธานี และพบปะพี่น้องประชาชน ที่ตําบลเชียงรากน้อย อําเภอบางปะอิน จังหวัดพระนครศรีอยุธยา
รัฐบาลไทย-ข่าวทำเนียบรัฐบาล-สมุนไพรชนิดใดบ้างที่ช่วยเสริมภูมิคุ้มกันและต้านเชื้อไวรัสต่างๆ ได้ ??
วันอาทิตย์ที่ 22 มีนาคม 2563
สมุนไพรชนิดใดบ้างที่ช่วยเสริมภูมิคุ้มกันและต้านเชื้อไวรัสต่างๆ ได้ ??
มีสมุนไพรอะไรบ้างไปดูกัน
Q: สมุนไพรชนิดใดบ้างที่ช่วยเสริมภูมิคุ้มกันและต้านเชื้อไวรัสต่างๆ ได้ ??
A: กลุ่มเสริมภูมิคุ้มกันเช่นพลูคาวหรือผักคาวตอง, เห็ดต่างๆ, ตรีผลา (สมอไทย สมอพิเภก มะขามป้อม)
กลุ่มที่มีวิตามินซีและสารต้านอนุมูลอิสระสูงเช่นดอกขี้เหล็ก, ยอดมะยม, ใบเหลียง, ยอดสะเดา, มะระขี้นก, ฟักข้าว, ผักเชียงดา, คะน้า, มะรุม, ผักแพว มะขามป้อม, ลูกหม่อน และผักผลไม้หลากสี กลุ่มที่มีสารสําคัญในการป้องกันการติดเชื้อไวรัสก่อโรคโควิด-19เช่นพลูคาวหรือผักคาวตอง กะเพรา หอมแดง หอมหัวใหญ่ มะรุม ใบหม่อน แอปเปิล เปลือกผลของพืชตระกูลส้ม (ส้ม มะนาว มะกรูด ส้มซ่า)
รัฐบาลไทย-ข่าวทำเนียบรัฐบาล-ผู้ตรวจราชการกระทรวงดิจิทัลฯ ร่วมประชุมผู้นำเจ้าหน้าที่อาวุโสอาเซียนด้านดิจิทัลและผู้นำสภาฯ
วันศุกร์ที่ 24 เมษายน 2563
ผู้ตรวจราชการกระทรวงดิจิทัลฯ ร่วมประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาฯ
ผู้ตรวจราชการกระทรวงดิจิทัลฯ ร่วมประชุมผู้นําเจ้าหน้าที่อาวุโสอาเซียนด้านดิจิทัลและผู้นําสภาฯ
นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม ในฐานะหัวหน้าคณะผู้แทนไทยและผู้แทนหน่วยงานที่เกี่ยวข้อง ได้เข้าร่วมการประชุม ADGSOM – ATRC Video Conference Meeting ณ ห้องประชุม MDES1 ชั้น ๙ สํานักงานปลัดกระทรวงดิจิทัลเพื่อเศรษฐกิจและสังคม เมื่อวันพฤหัสบดีที่ ๒๓ เมษายน ๒๕๖๓ ซึ่งเป็นการประชุมระดับเจ้าหน้าที่อาวุโสอาเซียนร่วมกับผู้นําหน่วยงานกํากับดูแลกิจการโทรคมนาคมอาเซียน โดยได้มีการหารือประเด็นสําคัญเพื่อขับเคลื่อนการดําเนินงานภายใต้กรอบ ADGSOM – ATRC ของอาเซียนที่มีแผนงานกําหนดให้แล้วเสร็จภายในปี ๒๕๖๓ เช่น การประเมินผลการดําเนินงานตามแผนแม่บทเทคโนโลยีสารสนเทศและการสื่อสารของอาเซียน ค.ศ. ๒๐๒๐ การจัดทําแผนแม่บทอาเซียนด้านดิจิทัลฉบับใหม่ ค.ศ. ๒๐๒๕ และกลไกการส่งเสริมความร่วมมือข้ามสาขาด้านการรักษาความมั่นคงปลอดภัยทางไซเบอร์ในภูมิภาคอาเซียน เป็นต้น การประชุมผ่านระบบวีดิทัศน์ทางไกลครั้งนี้ ถือเป็นครั้งแรกของการประชุมภายใต้กรอบ ADGSOM – ATRC ของอาเซียน ซึ่งประสบความสําเร็จลุล่วงไปได้ด้วยดี และแสดงถึงการใช้ประโยชน์จากเทคโนโลยีดิจิทัลได้อย่างมีประสิทธิภาพและเกิดผลในทางปฏิบัติอย่างเป็นรูปธรรม
**************
รัฐบาลไทย-ข่าวทำเนียบรัฐบาล-ปลัดกระทรวงยุติธรรม รับเรื่องจากกลุ่มองค์กรด้านเด็ก เยาวชน สตรี และครอบครัว เพื่อเรียกร้องให้ดำเนินการต่อขบวนการล่อลวงและบังคับให้เด็กและเยาวชนหญิงค้าประเวณี ใน จ.แม่ฮ่องสอน
วันอังคารที่ 2 พฤษภาคม 2560
ปลัดกระทรวงยุติธรรม รับเรื่องจากกลุ่มองค์กรด้านเด็ก เยาวชน สตรี และครอบครัว เพื่อเรียกร้องให้ดําเนินการต่อขบวนการล่อลวงและบังคับให้เด็กและเยาวชนหญิงค้าประเวณี ใน จ.แม่ฮ่องสอน
ปลัดกระทรวงยุติธรรม รับเรื่องจากกลุ่มองค์กรด้านเด็ก เยาวชน สตรี และครอบครัว เพื่อเรียกร้องให้ดําเนินการต่อขบวนการล่อลวงและบังคับให้เด็กและเยาวชนหญิงค้าประเวณี ใน จ.แม่ฮ่องสอน
เมื่อวันอังคารที่ ๒ พฤษภาคม ๒๕๖๐ เวลา ๑๑.๐๐ น.
ณ บริเวณด้านหน้าศูนย์บริการร่วมกระทรวงยุติธรรม อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
นายชาญเชาวน์ ไชยานุกิจ ปลัดกระทรวงยุติธรรม
รับหนังสือจากนางทิชา ณ นคร ผู้เชี่ยวชาญด้านเด็กและเยาวชน
พร้อมด้วยกลุ่มองค์กรที่ทํางานด้านเด็ก เยาวชน สตรี และครอบครัว
เพื่อขอให้กระทรวงยุติธรรมดําเนินการต่อกรณี
ขบวนการล่อลวงและบังคับให้เด็กและเยาวชนหญิงค้าประเวณีในจังหวัดแม่ฮ่องสอน
โดยขอให้มีกระบวนการคุ้มครองพยานและผู้เสียหายที่มีประสิทธิภาพ
ซึ่งขณะนี้ กรมคุ้มครองสิทธิและเสรีภาพได้ให้ความช่วยเหลือ
ในการคุ้มครองพยานในกรณีดังกล่าวเรียบร้อยแล้ว
นอกจากนี้ ได้เรียกร้องให้กรมสอบสวนคดีพิเศษ รับกรณีดังกล่าวเป็นคดีพิเศษ
พร้อมทั้งขอให้มีการสืบพยานไว้ก่อนมีการฟ้องร้อง
เพื่อป้องกันการถูกแทรกแซง และไม่สร้างความกดดันให้กับพยาน
รัฐบาลไทย-ข่าวทำเนียบรัฐบาล-ออท.สาธารณรัฐตุรกี/ไทยเข้าเยี่ยมคำนับ รมช.กห.
วันพฤหัสบดีที่ 19 ธันวาคม 2562
ออท.สาธารณรัฐตุรกี/ไทยเข้าเยี่ยมคํานับ รมช.กห.
ออท.สาธารณรัฐตุรกี/ไทยเข้าเยี่ยมคํานับ รมช.กห.
ออท.สาธารณรัฐตุรกี/ไทยเข้าเยี่ยมคํานับ รมช.กห.
เมื่อ 19 ธ.ค.62,เวลา0945
พลเอก ชัยชาญ ช้างมงคล รมช.กห.ได้ให้การต้อนรับ นาง เอฟเรน ดาเดเลน อักกุน(Evren Dagdelen Akgun)ออท.สาธารณรัฐตุรกี/ไทย เข้าเยี่ยมคํานับในโอกาสเข้ารับตําแหน่ง ณ ศาลาว่าการกลาโหม
พลเอก ชัยชาญ ช้างมงคล รมช.กห.ได้ให้การต้อนรับและกล่าวขอบคุณที่กรุณาให้เกียรติมาเยี่ยมคํานับ พร้อมทั้งกล่าวชื่นชมความสัมพันธ์อันดีระหว่างไทย กับสาธารณรัฐตุรกีรวมทั้งขอบคุณตุรกีที่สนับสนุนและส่งบริษัทเอกชนมาร่วมแสดงอุปกรณ์ป้องกันประเทศในงาน Defence&Security ที่จัดขึ้นในเดือน พ.ย. ที่ผ่านมา และได้เชิญชวนให้ตุรกีมาร่วมลงทุนในเขตเศรษฐกิจพิเศษภาคตะวันออก EEC ทั้งด้านอุตสาหกรรมป้องกันประเทศและด้านอื่นๆด้วย
นาง เอฟเรน ดาเดเลน อักกุน(Evren Dagdelen Akgun)ออท.สาธารณรัฐตุรกี/ไทย ได้กล่าวขอบคุณ และกล่าวชื่นชมความสัมพันธ์อันดีระหว่างทั้งสองประเทศที่มีมาอย่างแน่นแฟ้นและขอบคุณที่ไทยได้เชิญมาร่วมลงทุนในEECทั้งนี้ทางตุรกีนั้นมีความสนใจในการร่วมลงทุนดังกล่าว และมีความประสงค์ที่จะพัฒนาความสัมพันธ์ของทั้งสองประเทศให้แน่นแฟ้นยิ่งขึ้นในทุกด้านไม่ว่าจะเป็นด้านการทหาร อุตสาหกรรมป้องกันประเทศ ส่งเสริมให้มีการแลกเปลี่ยนการเยือน การวิจัยและการพัฒนาเทคโนโลยีร่วมกัน
โดยทั้งสองประเทศเห็นร่วมกันในการที่จะพัฒนาความสัมพันธ์ให้แน่นแฟ้นมากยิ่งขึ้นโดยกลไกในทุกด้าน
.....................................................
รัฐบาลไทย-ข่าวทำเนียบรัฐบาล-“พาณิชย์” เวิร์กชอป จัดทำแผนขับเคลื่อนเศรษฐกิจฐานราก
วันจันทร์ที่ 1 พฤษภาคม 2560
“พาณิชย์” เวิร์กชอป จัดทําแผนขับเคลื่อนเศรษฐกิจฐานราก
“พาณิชย์” จัดประชุมเวิร์กชอป เชิญพาณิชย์จังหวัดทั่วประเทศ 76 จังหวัด ร่วมจัดทําแผนขับเคลื่อนเศรษฐกิจฐานราก เน้นพัฒนาตลาดชุมชน ตลาดต้องชม ตลาดสินค้าเฉพาะ ตลาดกลางสินค้าเกษตร พร้อมทําแผนบริหารจัดการสินค้าเกษตร การดูแลค่าครองชีพประชาชนและการค้าชายแดน
พร้อมสั่งทําแผน ปี 62 ที่ต้องสอดคล้องกับยุทธศาสตร์จังหวัด ยุทธศาสตร์พาณิชย์ และยุทธศาสตร์ชาติ
นายสนธิรัตน์ สนธิจิรวงศ์ รัฐมนตรีช่วยว่าการกระทรวงพาณิชย์ เปิดเผยว่าระหว่างวันที่ 29-30 เม.ย. 2560 กระทรวงพาณิชย์ได้จัดการประชุมเชิงปฏิบัติการ (Workshop) โดยเชิญพาณิชย์จังหวัด ในฐานะตัวแทนกระทรวงพาณิชย์ในภูมิภาคจาก 76 จังหวัดทั่วประเทศ มาประชุมหารือและร่วมกันจัดทําแผนขับเคลื่อนเศรษฐกิจฐานราก (Local Economy) ตามนโยบายรัฐบาล เพื่อผลักดันให้เศรษฐกิจฐานราก  มีความเข้มแข็งและมีการขยายตัวได้เพิ่มขึ้น และมีส่วนในการช่วยขับเคลื่อนเศรษฐกิจภาพรวมของประเทศให้ขยายตัวตามไปด้วย
ทั้งนี้ แนวทางการขับเคลื่อนเศรษฐกิจฐานราก กระทรวงฯ มีนโยบายในการสร้างรายได้ให้กับเกษตรกร ผู้ประกอบการชุมชน ผู้ประกอบการท้องถิ่น และประชาชนในส่วนภูมิภาค ผ่านการจัดตั้งตลาด ในรูปแบบต่างๆ การดูแลราคาสินค้าเกษตร เพื่อให้เกษตรกรมีรายได้ที่เหมาะสมและขายสินค้าได้ในราคา ที่คุ้มต้นทุน การดูแลค่าครองชีพ เพื่อให้ประชาชนมีภาระค่าใช้จ่ายในด้านการครองชีพลดลง รวมทั้งการพัฒนาผู้ประกอบการรายใหม่ๆ และการส่งเสริมและผลักดันการค้าชายแดน
“ภารกิจกระตุ้นเศรษฐกิจฐานรากเหล่านี้ มีความเกี่ยวข้องกับพาณิชย์จังหวัดที่เป็นตัวแทนของกระทรวงพาณิชย์ในส่วนภูมิภาคที่จะต้องเป็นผู้ขับเคลื่อนเพราะใกล้ชิดเกษตรกรและประชาชน ในจังหวัดที่ตัวเองดูแลอยู่ จึงเป็นที่มาของการจัดประชุมเวิร์กชอปในครั้งนี้ เพื่อติดตามผลการทํางานที่ผ่านมา และการจัดทําแผนการทํางานในระยะต่อไป โดยในการขับเคลื่อน กระทรวงฯ ได้มอบหมายให้ผู้ตรวจราชการกระทรวงพาณิชย์เป็นพาณิชย์ภาค หรือMini MOCที่จะเป็นหัวหน้าทีมคอยกํากับดูแลอีกชั้นหนึ่ง” นายสนธิรัตน์กล่าว
สําหรับภารกิจเร่งด่วนที่จะต้องดําเนินการ ก็คือการส่งเสริมและพัฒนาตลาดในท้องถิ่น ได้แก่ การพัฒนาตลาดชุมชน ตลาดต้องชม ตลาดสินค้าเฉพาะ ตลาดกลางสินค้าเกษตร รวมถึงการบริหารจัดการสินค้าเกษตร การดูแลค่าครองชีพประชาชน การค้าชายแดน การส่งเสริมธุรกิจบริการ เพราะภารกิจเหล่านี้ หากดําเนินการได้เร็ว ก็จะช่วยขับเคลื่อนเศรษฐกิจฐานรากได้เร็วเช่นเดียวกัน
นายสนธิรัตน์ กล่าวว่า ยังได้มอบหมายให้พาณิชย์จังหวัด จัดทําแผนการดําเนินงานสําหรับ ปี 2562 โดยให้เน้นการเชื่อมโยงกับยุทธศาสตร์จังหวัด กลุ่มจังหวัด ยุทธศาสตร์ชาติ 20 ปี ยุทธศาสตร์ การพัฒนาประเทศและยุทธศาสตร์กระทรวงพาณิชย์ โดยจะต้องเชื่อมโยงการทํางานส่วนกลางกับสํานักงานพาณิชย์จังหวัดในลักษณะClusterบูรณาการกับการทํางานของจังหวัด กลุ่มจังหวัดอย่างใกล้ชิด รวดเร็ว มีประสิทธิภาพ
นอกจากนี้ สํานักงานพาณิชย์จังหวัดจะต้องจัดทําแนวทาง หรือต้นแบบ(Model)ในการดําเนินงานส่งเสริม พัฒนาและบริหารจัดการในเรื่องต่างๆ ที่สําคัญตามนโยบาย ยุทธศาสตร์ และภารกิจของกระทรวงพาณิชย์ที่สามารถนําไปปรับใช้ให้สอดคล้องตามคุณลักษณะและศักยภาพของพื้นที่ เช่นModel การส่งเสริมตลาด,การส่งเสริมและพัฒนาSMEs,การบริหารจัดการสินค้าเกษตร,เกษตอินทรีย์Organic, การค้าชายแดน และการกํากับดูแลค่าครองชีพเป็นต้นด้วย
รัฐบาลไทย-ข่าวทำเนียบรัฐบาล-กสร. ห่วงเหตุไฟไหม้ แนะนายจ้างจัดซ้อมหนีไฟตามกฎหมาย
วันศุกร์ที่ 3 สิงหาคม 2561
กสร. ห่วงเหตุไฟไหม้ แนะนายจ้างจัดซ้อมหนีไฟตามกฎหมาย
กรมสวัสดิการและคุ้มครองแรงงาน ห่วงความปลอดภัยลูกจ้าง นายจ้างจากเหตุไฟไหม้ แนะจัดฝึกซ้อมดับเพลิงและอพยพหนีไฟประจําปีตามกฎหมายความปลอดภัย พร้อมดันภาครัฐเป็นแบบอย่างร่วมขับเคลื่อน Safety Thailand
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า เหตุการณ์ไฟไหม้สร้างความสูญเสียต่อชีวิตและทรัพย์สินอย่างประเมินค่าไม่ได้โดยเฉพาะในอาคารสูงหรือสถานประกอบกิจการที่มีลูกจ้างจํานวนมาก ดังนั้นเพื่อลดความสูญเสียและเพื่อความปลอดภัย กสร.จึงขอย้ําเตือนให้นายจ้าง สถานประกอบกิจการปฏิบัติตามกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับการป้องกันและระงับอัคคีภัย พ.ศ. 2555 อย่างเคร่งครัด โดยต้องจัดให้มีแผนป้องกันและระงับอัคคีภัย และให้ลูกจ้างทุกคนฝึกซ้อมดับเพลิงและอพยพหนีไฟพร้อมกันอย่างน้อยปีละ 1 ครั้ง เพื่อเป็นการเตรียมความพร้อมให้กับลูกจ้างได้เรียนรู้วิธีการดับเพลิงเบื้องต้นและสามารถอพยพหนีไฟได้อย่างถูกต้อง ปลอดภัยหากเกิดเหตุการณ์จริง สําหรับหน่วยงานราชการก็ต้องปฏิบัติตามกฎหมายความปลอดภัยในการจัดให้มีมาตรฐาน ความปลอดภัย อาชีวอนามัยและสภาพแวดล้อมในการทํางาน และต้องจัดฝึกซ้อมดับเพลิงและฝึกซ้อมอพยพหนีไฟประจําปีเช่นเดียวกัน ซึ่งขณะนี้สามารถดําเนินการฝึกซ้อม ณ ศาลากลางจังหวัดทั่วประเทศใกล้จะครบถ้วนแล้ว ในส่วนของกระทรวงแรงงานได้จัดให้มีการฝึกซ้อมดับเพลิงและอพยพหนีไฟ ประจําปี 2561 เมื่อวันพุธที่ 1 สิงหาคม 2561 ที่ผ่านมา โดยมีผู้บริหาร ข้าราชการ เจ้าหน้าที่ และบุคลากรเข้าร่วมกว่า 2,000 คน ทั้งนี้เพื่อแบบอย่างให้กับหน่วยงานอื่น ๆ ทั้งภาครัฐและเอกชนได้ตระหนักถึงความสําคัญในการดําเนินงานด้านความปลอดภัยในการทํางาน และร่วมขับเคลื่อนนโยบายด้านความปลอดภัย อาชีวอนามัยของประเทศไทย (Safety Thailand)
นายอนันต์ชัย กล่าวต่อไปว่า การฝึกซ้อมดับเพลิงและอพยพหนีไฟถือเป็นกฎหมายที่ทุกฝ่ายต้องปฏิบัติตาม หากสถานประกอบกิจการใดที่ยังไม่ได้ดําเนินการในเรื่องดังกล่าวขอให้ดําเนินการภายในระยะเวลาที่กฎหมายกําหนด หากฝ่าฝืนจะมีโทษจําคุกไม่เกิน 1 ปี หรือปรับไม่เกิน 4 แสนบาท หรือทั้งจําทั้งปรับ นอกจากนี้ กสร. ยังได้กําชับพนักงานตรวจความปลอดภัยทั้งส่วนกลางและส่วนภูมิภาคให้ประชาสัมพันธ์ สร้างความรู้ความเข้าใจแก่สถานประกอบกิจการ นายจ้าง ลูกจ้าง ตลอดจนตรวจและกํากับดูแลให้สถานประกอบกิจการปฏิบัติตาม หากมีข้อสงสัยสอบถามได้ที่กองความปลอดภัยแรงงาน โทรศัพท์0 2448 9128 - 39,สายด่วน 1506 กด 3 หรือหน่วยงานของกรมสวัสดิการและคุ้มครองแรงงานทั่วประเทศ
รัฐบาลไทย-ข่าวทำเนียบรัฐบาล-ทส.รวมใจแก้ไขปัญหาฝุ่นหน้าพระลาน
วันพุธที่ 18 ธันวาคม 2562
ทส.รวมใจแก้ไขปัญหาฝุ่นหน้าพระลาน
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีลงนามบันทึกข้อตกลงความร่วมมือ (MOU) การแก้ไขปัญหาฝุ่นละออง ระหว่างส่วนราชการ องค์กรปกครองส่วนท้องถิ่น และผู้ประกอบการอุตสาหกรรมหิน รวมถึงเปิดกิจกรรมทําความสะอาดถนนล
ทส.รวมใจแก้ไขปัญหาฝุ่นหน้าพระลาน
วันนี้ (18 ธ.ค. 62) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานในพิธีลงนามบันทึกข้อตกลงความร่วมมือ (MOU) การแก้ไขปัญหาฝุ่นละออง ระหว่างส่วนราชการ องค์กรปกครองส่วนท้องถิ่น และผู้ประกอบการอุตสาหกรรมหิน รวมถึงเปิดกิจกรรมทําความสะอาดถนนลดฝุ่นละอองในเขตควบคุมมลพิษ และรณรงค์ลดใช้ถุงพลาสติก โดยมีผู้บริหารกระทรวงฯ สํานักงานทรัพยากรธรรมชาติและสิ่งแวดล้อมจังหวัดสระบุรี สํานักงานสิ่งแวดล้อมภาคที่ 7 (สระบุรี) หน่วยงานที่เกี่ยวข้อง ผู้ประกอบการอุตสาหกรรมหิน และประชาชน เข้าร่วมกว่า 500 คน ณ โรงเรียนหน้าพระลาน (พิบูลสงเคราะห์) จังหวัดสระบุรี
นายวราวุธ ศิลปอาชา กล่าวว่า ตําบลหน้าพระลานเป็นพื้นที่ที่มีกิจการอุตสาหกรรมหินหลายแห่ง ทําให้เกิดปัญหาปริมาณฝุ่นละอองขนาดไม่เกิน 10 ไมครอน (pm10) สูงเกินค่ามาตรฐานมาโดยตลอด ซึ่งการลงนามบันทึกข้อตกลงในวันนี้ ถือเป็นจุดเริ่มต้นที่ดีในการหาแนวทางแก้ไขปัญหาฝุ่นละอองให้อยู่ในเกณฑ์มาตรฐาน ให้มีคุณภาพสิ่งแวดล้อมที่ดี และไม่ส่งผลกระทบต่อสุขภาพของประชาชนในพื้นที่ นอกจากนี้ ปัญหาขยะพลาสติกก็เป็นปัญหาสําคัญอีกอย่างหนึ่ง จึงอยากเชิญชวนประชาชนทุกคนมาร่วมกันลดการใช้พลาสติก พกถุงผ้า และใช้บรรจุภัณฑ์ที่เป็นมิตรกับสิ่งแวดล้อม เตรียมพร้อมรับวันที่ 1 มกราคม 2563 ที่ห้างสรรพสินค้า ซูเปอร์มาร์เก็ต และร้านสะดวกซื้อ กว่า 70 บริษัท ทั่วประเทศ จะงดให้บริการถุงพลาสติกหูหิ้วให้กับลูกค้า
ทั้งนี้ ภายในงาน ยังมีการจัดนิทรรศการ "การแก้ไขปัญหาฝุ่นละออง และการคัดแยกขยะ" จํานวน 16 บูธ การมอบใบประกาศเกียรติคุณแก่ผู้สนับสนุนการจัดงาน การร่วมกันทําความสะอาดดูดฝุ่นและฉีดล้างถนนพหลโยธิน ในเขตควบคุมมลพิษตําบลหน้าพระลาน เพื่อก้าวสู้มิติใหม่ของการประกอบกิจการที่เป็นมิตรกับสิ่งแวดล้อมต่อไป
รัฐบาลไทย-ข่าวทำเนียบรัฐบาล-“กอช. ร่วมกับธนาคารกรุงไทย จัดโปรโมชันมอบสินเชื่อที่อยู่อาศัยพิเศษแก่สมาชิก”
วันจันทร์ที่ 22 กรกฎาคม 2562
“กอช. ร่วมกับธนาคารกรุงไทย จัดโปรโมชันมอบสินเชื่อที่อยู่อาศัยพิเศษแก่สมาชิก”
กอช.ร่วมกับ ธ.กรุงไทย จัดโปรโมชันพิเศษสําหรับสมาชิก กอช.ที่มียอดเงินออมสะสมตั้งแต่ 10,000 บาทขึ้นไป และกําลังมองหาความมั่นคงด้านที่อยู่อาศัย สามารถขอสินเชื่อเพื่อที่อยู่อาศัย และสินเชื่อ Home for Cash แก่สมาชิก กอช. ได้ที่ธนาคารกรุงไทยทุกสาขา
กองทุนการออมแห่งชาติ หรือ กอช. ร่วมกับธนาคารกรุงไทย จัดโปรโมชันพิเศษ สําหรับสมาชิก กอช. ที่มียอดเงินออมสะสม ตั้งแต่ 10,000 บาทขึ้นไป และกําลังมองหาความมั่นคงด้านที่อยู่อาศัย สามารถขอสินเชื่อเพื่อที่อยู่อาศัย และสินเชื่อ Home for Cash แก่สมาชิก กอช. ได้ที่ธนาคารกรุงไทยทุกสาขาทั่วประเทศ ตั้งแต่วันนี้ถึงวันที่ 30 กันยายน 2562
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. ร่วมกับธนาคารกรุงไทย จัดโปรโมชันพิเศษ สําหรับสมาชิก กอช. ที่มียอดเงินออมสะสม ตั้งแต่ 10,000 บาทขึ้นไป ที่กําลังมองหาความมั่นคงที่อยู่อาศัย สามารถขอสินเชื่อเพื่อที่อยู่อาศัย อาทิ ซื้อที่ดินพร้อมสิ่งปลูกสร้างหรือห้องชุดในอาคารชุด และสินเชื่อ Home for Cash เพื่อการอุปโภค บริโภค ปรับปรุง ต่อเติม ซ่อมแซมที่อยู่อาศัย โดยสมาชิก กอช. สามารถตรวจสอบยอดเงินออมสะสมของตนเองได้ที่แอปพลิเคชัน “กอช.” หรือ ธนาคารกรุงไทยทุกสาขาทั่วประเทศ
สําหรับสมาชิก กอช. ที่มียอดเงินออมสะสมไม่ถึง 10,000 บาท สามารถส่งเงินออมสะสมเพิ่ม เพื่อรับโปรโมชันพิเศษนี้ ได้ที่ธนาคารของรัฐบาลทั้ง 4 แห่ง ได้แก่ ธนาคาร ธ.ก.ส. ธอส. ธนาคารออมสิน และธนาคารกรุงไทยทุกสาขา เคาน์เตอร์เซอร์วิส เทสโก้โลตัส ตู้บุญเติมทั่วประเทศ รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ
ทั้งนี้ สมาชิก กอช. สามารถยื่นขอสินเชื่อเพื่อที่อยู่อาศัย และสินเชื่อ Home for Cash ตามเงื่อนไขของธนาคารกรุงไทย โดยแสดงบัตรประจําตัวประชาชน พร้อมใบแจ้งยอดเงินออมสะสม กอช. (Statement) ได้ที่ธนาคารกรุงไทยทุกสาขาทั่วประเทศ ตั้งแต่วันนี้ถึงวันที่ 30 กันยายน 2562 สอบถามข้อมูลเพิ่มเติมได้ที่สายด่วนเงินออม โทร. 02-049-9000
รัฐบาลไทย-ข่าวทำเนียบรัฐบาล-นายกรัฐมนตรีพบปะประชาชนไทยพุทธ-ไทยมุสลิม อ.สุไหงปาดี นราธิวาส ชื่นชมการอยู่ร่วมกันอย่างสงบสุข บนสังคมพหุวัฒนธรรม ย้ำพร้อมแก้ไขปัญหาให้ประชาชนทั้งประเทศมีคุณภาพชีวิตที่ดี
วันจันทร์ที่ 20 มกราคม 2563
นายกรัฐมนตรีพบปะประชาชนไทยพุทธ-ไทยมุสลิม อ.สุไหงปาดี นราธิวาส ชื่นชมการอยู่ร่วมกันอย่างสงบสุข บนสังคมพหุวัฒนธรรม ย้ําพร้อมแก้ไขปัญหาให้ประชาชนทั้งประเทศมีคุณภาพชีวิตที่ดี
นายกรัฐมนตรีพบปะประชาชนไทยพุทธ-ไทยมุสลิม อ.สุไหงปาดี นราธิวาส ชื่นชมการอยู่ร่วมกันอย่างสงบสุขบนสังคมพหุวัฒนธรรม ย้ําพร้อมแก้ไขปัญหาให้ประชาชนทั้งประเทศมีคุณภาพชีวิตที่ดี
วันนี้ (20 มกราคม 2563) เวลา 12.55 น. ณ วัดประชุมชลธารา ตําบลสุไหงปาดี อําเภอสุไหงปาดี จังหวัดนราธิวาส พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กราบพระประธาน และนมัสการพระเทพศีลวิสุทธิ์ เจ้าอาวาสวัดประชุมชลธารา เจ้าคณะจังหวัดนราธิวาส พร้อมถวายผ้าไตรจีวรและเครื่องไทยธรรม
จากนั้น นายกรัฐมนตรีได้กล่าวสนทนาธรรมกับเจ้าอาวาส ว่า เคยพบกับท่านเจ้าอาวาสในสมัยที่เคยดํารงตําแหน่ง ผบ.ทบ. และรู้สึกดีใจที่สถานการณ์ในพื้นที่ดีขึ้นในทุกมิติ มีการพัฒนาอย่างต่อเนื่อง ซึ่งรัฐบาลกําลังเร่งรัดพัฒนาแก้ปัญหาในหลาย ๆ เรื่องให้ประชาชนในทุกพื้นที่โดยเฉพาะปัญหาที่ดินทํากิน ที่ต้องใช้เวลาแก้ปัญหาเพราะเกี่ยวข้องกับกฎหมายหลายฉบับ ทั้งนี้ นายกรัฐมนตรีได้มอบโฉนดที่ดิน 16 ไร่ที่ชาวบ้านได้ร่วมบริจาคให้กับเจ้าอาวาสให้เป็นที่ดินธรณีสงฆ์ เพื่อทางวัดจะได้นําไปใช้ประโยชน์
จากนั้น นายกรัฐมนตรีได้พบปะประชาชนชาวไทยพุทธและชาวไทยมุสลิมที่มาให้การต้อนรับ โอกาสนี้ นายกรัฐมนตรีได้กล่าวชื่นชมประชาชนที่อยู่ร่วมกันอย่างสงบสุข บนสังคมพหุวัฒนธรรม ซึ่งศาสนาทุกศาสนาสอนให้เป็นคนดี ไม่ให้ทะเลาะกัน มีความเผื่อแผ่เอื้อเฟื้อซึ่งกันและกัน ทั้งนี้ สังคมจะสงบสุขหรือไม่ขึ้นอยู่กับความร่วมมือของคนทุกคน ไม่ว่าจะเกิดภาคไหนของแผ่นดินไทย จะเชื้อชาติ ศาสนาไหน ล้วนเป็นคนไทยทั้งหมด โดยส่วนตัวให้ความเคารพทุกคนและทุกศาสนา
นายกรัฐมนตรีกล่าวต่อไปว่า รัฐบาลพร้อมดูแลแก้ไขปัญหาให้กับพี่น้องประชาชนทั้งประเทศ ไม่ว่าจะเป็นเรื่องความเป็นอยู่ สินค้าเกษตร การค้าขาย โดยเฉพาะอัตลักษณ์ของท้องถิ่นต้องขับเคลื่อนให้มากขึ้น รวมถึงประชาชนต้องมีความพอเพียง มีเหตุและผล รวมถึงมีภูมิคุ้มกัน บนหลักปรัชญาเศรษฐกิจพอเพียง พร้อมยืนยันว่ารัฐบาลมีความตั้งใจในการแก้ไขปัญหา ไม่ได้พูดโกหก ต้องการให้ประชาชนมีรายได้เพิ่มขึ้น มีคุณภาพชีวิตที่ดีต่อไป
----------------------
กลุ่มประชาสัมพันธ์และเผยแพร่ สํานักโฆษก